Ráðstefnugestir á Global Forum Women fræddust um launajafnréttismál á Landspítala Tæplega 450 leiðtogar víðs vegar að úr heiminum hittust á ráðstefnu í Hörpu dagana 18. - 20. nóvember 2019 til að ræða jafnrétti kynjanna og komu tveir fulltrúar í heimsókn á Landspítala í tengslum við það . Henrike von Platen , stofnandi og forstjóri Fair Pay Innovation Lab í Þýskalandi , stýrði í Hörpu umræðum um launajafnrétti í málstofunni „ Striving for zero – how companies eliminate the pay gap between women and men “ . Henrike óskaði eftir því að fá að koma í heimsókn til leiðandi stofnana til að kynna sér bestu aðferðir í launajafnréttismálum á Íslandi . Fair Pay Innovation Lab hefur verið fyrirmynd í jafnréttismálum kvenna á alþjóðavettvangi . Landspítali var ein af þeim opinberu stofnunum sem Henrike von Platen var sérstaklega bent á og kom hún í heimsókn í kjölfar ráðstefnunnar ásamt Katinka Brose , stefnufulltrúa Fair Pay Innovation Lab . Fulltrúar spítalans miðluðu gestunum reynslu í þeim tilgangi að hún gæti nýst öðrum sem vinna á alþjóðavettvangi að launajafnrétti . Mynd : Henrike von Platen , forstjóri og stofnandi Fair Pay Innovation Lab , Katinka Brose , stefnufulltrúi Fair Pay Innovation Lab og Lúvísa Sigurðardóttir , verkefnastjóri jafnlaunakerfis Landspítala .